Oct 19,2017
పేటీిఎంలో భారీగా పసిడి అమ్మకాలు
న్యూఢిల్లీ : తాము ఎలక్ట్రానిక్‌ పద్ధతిలో ఇప్పటివరకు రూ.120కోట్ల విలువ చేసే బంగారాన్ని విక్రయించామని డిజిటల్‌ చెల్లింపుల సంస్థ పేటియం ఒక ప్రకటనలో తెలిపింది. మంగళవారం ధనత్రయోదశి నాటికి కొనుగోలుదారుల సంఖ్య 10లక్షలకు చేరిందని వెల్లడించింది. సాధారణంతో పోల్చితే బుధవారం పసిడి విక్రయాల్లో 12శాతం వృద్ధి నమోదయ్యిందని పేర్కొంది. దీనికి తమిళనాడు, మహారాష్ట్ర, కర్నాటక, ఆంధ్రప్రదేశ్‌, పశ్చిమబంగాల్‌ లాంటి రాష్ట్రాల నుంచి అధిక డిమాండ్‌ లభించిందన్నారు. పేటియం గత ఏప్రిల్‌లో ఈ డిజిటల్‌ గోల్డ్‌ను తీసుకొచ్చిన విషయం తెలిసిందే. పేటియం మొబైల్‌ వ్యాలెట్ల నుంచి 24 క్యారెట్ల పసిడిని కొనుగోలు చేయొచ్చు. వినియోగదారులు కోరినప్పుడు నాణేల రూపంలో ఈ పసిడిని ఇంటి వద్దకే అందజేస్తారు. లేదా తిరిగి ఆన్‌లైన్‌లోనే అమ్ముకునే సౌలభ్యం ఉంది.
మీ స్నేహితులకు రికమెండ్ చెయ్యండి